CELEX: 62020TN0718
Language: da
Date: 2020-12-05 00:00:00
Title: Sag T-718/20: Sag anlagt den 5. december 2020 — WIZZ Air Hungary mod Kommissionen

15.2.2021   
            
            
               DA
            
            
               Den Europæiske Unions Tidende
            
            
               C 53/46
            
         
      Sag anlagt den 5. december 2020 — WIZZ Air Hungary mod Kommissionen
      (Sag T-718/20)
      (2021/C 53/62)
      Processprog: engelsk
      
         Parter
      
      
         Sagsøger: WIZZ Air Hungary Légiközlekedési Zrt. (WIZZ Air Hungary Zrt.) (Budapest, Ungarn) (ved advokaterne E. Vahida, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse (EU) af 24. februar 2020 i statsstøttesag SA.56244 — redningsstøtte til Tarom (1) — annulleres, og
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Med det første anbringende gøres gældende, at redningsstøtten til Tarom ikke opfylder forenelighedsbetingelsen i Europa-Kommissionens rammebestemmelser om redning og omstrukturering (2) vedrørende behovet for redningsstøtte til at bidrage til et mål af reel fælles interesse, fordi Kommissionen ikke foretog en bedømmelse af Taroms betydning på indenlandske og internationale lufttransportmarkeder og sandsynligheden for substitution af Tarom.
               
            
                  2.
               
               
                  Med det andet anbringende gøres gældende, at redningsstøtten ikke opfylder forenelighedsbetingelsen om engangsstøtte i rammebestemmelserne om redning og omstrukturering, fordi Taroms tidligere omstruktureringsperiode varede indtil 2019, dvs. mindre end ti år inden Europa-Kommissionen godkendte ny redningsstøtte til Tarom ved sin afgørelse af 24. februar 2020.
               
            
                  3.
               
               
                  Med det tredje anbringende gøres gældende, at Kommissionen ikke indledte en formel undersøgelsesprocedure til trods for alvorlige vanskeligheder og tilsidesatte sagsøgerens proceduremæssige rettigheder.
               
            
                  4.
               
               
                  Med det fjerde anbringende gøres gældende, at Kommissionen tilsidesatte sin begrundelsespligt.
               
            
         (1)  EUT 2020, C310, s. 3.
      
         (2)  Rammebestemmelser for statsstøtte til redning og omstrukturering af kriseramte ikke-finansielle virksomheder, EUT 2014, C249, s. 1.